
Narva Linnavalituse 07.10.2009 korralduse nr  1123-k muutmine
1. Asjaolud ja menetluse käik.

Narva Linnavalitsuse Linnavara- ja majandusamet esitas taotluse rahaliste vahendite ümbersuunamise  linnavalitsuse reservfondist
Narva Linnavalitsuse 07.10.2009.a korraldusega nr 1123-k eraldati Narva Linnavalitsuse Linnavara-ja Majandusametile linnavalitsuse reservfondist 92 437 krooni Narva Keskraamatukogu veetorustiku avariiremondiks. Käesoleval ajal on Narva Linnavalitsuse Kultuuriosakonnal sõlmitud leping eeltoodud tööde teostamiseks  ning töid juba teostatakse. 

Seoses sellega Narva Linnavalitsuse Linnavara-ja Majandusamet palub  ümbersuunata ettenähtud 92 437 krooni Narva Linnavalitsuse Kultuuriosakonnale
2. Õiguslikud alused.
Vastavalt Kohaliku omavalitsuse korralduse seaduse § 30 lõike 1 punktile 3, Valla– ja linnaeelarve seaduse § 17 ning Narva Linnavolikogu 29.06.2006.a määrusega nr 26 kinnitatud “Narva linna reservfondist raha eraldamise ja kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega.

3. Otsus.
Muuta Narva Linnavalitsuse 07.10.2009.a. korralduse nr.1123-k punkt  3
Eraldada  linnavalitsuse reservfondist Narva Linnavalitsuse Kultuuriosakonnale- 227 837  krooni, sh 4 000 krooni MTÜ-le Florett juuli kuus  läbiviidud vee-mootori võistlustega seotud kulude katteks, 15 000 krooni koolieelsele lasteasutusele Vikerkaar esitatud ettekirjutuses märgitud sunniraha tasumiseks, 35 000 krooni  MTÜ-le Narva Spordikeskus Narva Politseiosakonna treeningute läbiviimisega kulude katteks, 81 400 krooni  SA-le Narva Aleksandri Kirik tegevuskulude katteks,  92 437  krooni Narva Keskraamatukogule  veetorustiku avariiremondiks
4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

